Diari Oficial de la Generalitat Valenciana


Sumari del DOGV 3176, del 04-02-1998 (1998/673)

ORDRE de 21 de gener de 1998, del conseller de Presidència, per la qual es convoquen quatre beques per a la realització de pràctiques professionals en la Subsecretaria de Planificació i Relacions Externes de la Conselleria de Presidència.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3176

Data del DOGV
:   04-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/673


Data del document
:   21-01-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 21 de gener de 1998, del conseller de Presidència, per la qual es convoquen quatre beques per a la realització de pràctiques professionals en la Subsecretaria de Planificació i Relacions Externes de la Conselleria de Presidència. [1998/A673]
  
La Conselleria de Presidència, en el marc de la política dirigida a la millora o especialització de joves llicenciats en les àrees de treball d'estadística i documentació, convoca la concessió de beques perquè aquests puguen accedir a la realització de pràctiques professionals.
  
L'anterior actuació es recull dins dels objectius i activitats del Programa 112.30, Realització de Pràctiques Professionals en matèria d'Estadística i Documentació, i hi ha suficient consignació pressupostària en la Llei de Pressupostos de la Generalitat Valenciana per a l'exercici de 1998.
  
Per tot això, en ús de les facultats que confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer
  
Convocar el concurs públic per a la concessió de quatre beques per a la realització de pràctiques professionals en la Subsecretaria de Planificació i Relacions Externes i aprovar les bases per les quals es regirà aquesta convocatòria, incloses com a annex 1 d'aquesta ordre.
  
Segon
  
La dotació econòmica de les beques se sufragarà a càrrec del capítol IV, línia 920, aplicació pressupostària 0702 del Programa 112.30, per un import total màxim de 4.908.000 (quatre milions nou-centes vuit mil) pessetes.
  
DISPOSICIONS FINALS
  
Primera
  
S'autoritza el subsecretari de Planificació i Relacions Externes perquè, en l'àmbit de les seues competències, adopte les mesures adients per al desenvolupament i aplicació d'aquesta ordre.
  
Segona
  
Aquesta ordre vigirà el mateix dia de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-se un recurs contenciós administratiu, d'acord amb allò disposat en l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos, comptadors des del dia de la seua publicació davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Presidència, d'acord amb allò establit en l'article 110.3 de la Llei 30/1992, de 26 de novembre, de Règim Jurídic de les Administracions Públiques o del Procediment Administratiu Comú.
  
València, 21 de gener de 1998
  
El conseller de Presidència,
  
JOSÉ JOAQUÍN RIPOLL SERRANO
  
ANNEX I
  
Bases de la convocatòria de beques per a la realització de pràctiques professionals en documentació o anàlisi de dades en la Subsecretaria de Planificació i Relacions Externes de la Conselleria de Presidència.
  
Primera. Objecte
  
Les beques tenen com a objectiu la formació complementària, millora o especialització professional de joves llicenciats en les àrees de treball de documentació o estadística.
  
Segona. Nombre i classes de beques
  
Les beques seran un total de quatre, distribuïdes en les classes següents:
  
Classe A. Destinades a titulats superiors, amb cursos d'especialització en biblioteconomia i documentació, o diplomats en Biblioteconomia o Documentació. Desenvoluparan les pràctiques en la Unitat Operativa de Documentació de la Subsecretaria de Planificació i Relacions Externes, col·laborant en l'anàlisi de notícies de premsa i resta de documents necessaris per a alimentar la base de dades de la Subsecretaria.
  
Classe B. Destinades a llicenciats en matemàtiques, especialitat d'Estadística i Investigació Operativa. Desenvoluparan les pràctiques en la Unitat Operativa d'Anàlisi de la Subsecretaria de Planificació i Relacions Externes, col·laborant en els fins d'aquesta unitat: anàlisi de dades o desenvolupament de models matemàtics predictius.
  
Tercera. Dotació, durada i pagament de les Beques
  
Cadascuna de les quatre beques de pràctiques estan dotades amb 1.227.000 pessetes brutes, prorratejant-se el seu pagament mensualment a partir de la data d'incorporació. L'import total de les beques serà de 4.908.000 (quatre milions nou-centes vuit mil) pessetes.
  
Es finançaran amb càrrec als pressupostos de la Generalitat Valenciana per a 1998. A aquests efectes, aquesta convocatòria o la possibilitat de concessió de les beques es condicionen a la previsió del crèdit adequat o suficient en els esmentats pressupostos.
  
L'import de les beques es pagarà mensualment, després de la prèvia certificació del subsecretari de Planificació i Relacions Externes o del cap de la unitat en què els becaris realitzen les seus pràctiques.
  
El període de gaudiment de les beques finalitzarà el 31 de desembre de 1998. No obstant això, l'esmentat període podrà prorrogar-se a l'exercici de 1999, amb les següents condicions:
  
- El període de gaudiment de les beques, inclòs el període de pròrroga, no podrà excedir de 12 mesos.
  
- El període de pròrroga finalitzarà amb la incorporació dels becaris corresponents a la convocatòria de 1999.
  
- Que existisca consignació pressupostària en l'exercici de 1999.
  
Es finançaran amb càrrec als pressupostos de la Generalitat Valenciana per a l'exercici de 1998, codi de la línia 920, aplicació pressupostària 0702 del programa 112.30
  
Quarta. Titulació exigida
  
Els aspirants hauran d'estar en possessió de la titulació que a continuació s'assenyala, segons la classe de beca que sol·liciten.
  
Classe A: titulació superior amb cursos d'especialització en biblioteconomia i documentació, o diplomats en Biblioteconomia i Documentació.
  
Classe B: llicenciats en Matemàtiques, especialitat d'Estadística i Investigació Operativa.
  
Cinquena. Condicions generals i mèrits preferents
  
Classe A:
  
- Cursos de documentació especialment dirigits a sistemes automatitzats de gestió documental.
  
- Idiomes comunitaris: anglés o francés.
  
Classe B:
  
- Coneixement de programari estadístic.
  
- Coneixement d'anglés.
  
Els mèrits adduïts tindran la següent valoració:
  
Beques classe A
  
Expedient acadèmic: fins a 2 punts
  
Formació extraacadèmica en biblioteconomia i documentació: fins a 5 punts.
  
Idiomes comunitaris i valencià: fins a 1 punt.
  
Experiència: fins a 2 punts.
  
Beques classe B
  
Expedient acadèmic: fins a 3 punts.
  
Formació extraacadèmica: fins a 3 punts.
  
Idiomes comunitaris i valencià: fins a 1 punt.
  
Experiència: fins a 3 punts.
  
Seran excloses les sol·licituds dels aspirants que ja tinguen una relació laboral remunerada.
  
Els mèrits adduïts s'hauran d'acreditar, mitjançant compulsa, en el moment de presentació de les sol·licituds.
  
Sisena. Formalització de sol·licituds
  
Els impresos de sol·licitud estaran a disposició de les persones interessades en el Registre General de la Presidència de la Generalitat Valenciana (Historiador Chabas, núm. 1). El candidats hauran de presentar aquesta sol·licitud en el mateix Registre General o tramitar-la per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i presentar, junt amb la fotocòpia compulsada del document nacional, d'identitat la següent documentació:
  
1) Currículum, en el qual es faran constar les dades personals, data i lloc de naixement, adreça actual, telèfon i una foto de carnet del sol·licitant.
  
2) Expedient acadèmic.
  
3) Declaració jurada de no tenir cap relació laboral i d'estar al corrent de les seues obligacions fiscals.
  
4) Qualsevol altre document que acredite la possessió de títol o mèrits docents, investigadors o professionals. Qualsevol altre document que acredite la possessió de títol o mèrits docents, investigadors o professionals que desitgen al·legar.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Vuitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- El subsecretari de Planificació i Relacions Externes, o persona en qui delegue.
  
- Dos tècnics de la subsecretaria corresponent a cadascuna de las dues àrees de treball a les quals es destinen els becaris.
  
- La Secretaria General Administrativa de la Conselleria de la Presidència, o persona en qui delegue, que actuarà com a secretari de la comissió avaluadora.
  
- Un representant de l'Àrea de Documentació i Anàlisi de Dades.
  
Els membres de la comissió podran ser assessorats pel personal tècnic o professional que es considere adient, que podrà assistir amb veu però sense vot.
  
La comissió podrà convocar a tots aquells aspirants que considere oportú, per a comprovar, mitjançant una entrevista, aquelles qüestions o mèrits adduïts que considere d'interés.
  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva, per al cas de produir-se alguna renúncia o abandonament.
  
La Conselleria de Presidència se reserva la facultat de deixar deserta, total o parcialment, l'adjudicació de les beques convocades o d'interpretar el contingut d'aquestes bases.
  
Novena. Concessió
  
Les beques seran adjudicades per una resolució del conseller de Presidència, en vista de la proposta de la comissió avaluadora, en el termini màxim d'un mes a partir de l'endemà de la finalització de presentació de sol·licituds. La no-resolució de l'adjudicació dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Deu. Drets, obligacions, tutoria i incidències dels becaris
  
Les beques són incompatibles amb el gaudiment de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
El subsecretari de Planificació i Relacions Externes ordenarà les activitats i establirà la dedicació i torns dels becaris segons els criteris dels seus propis serveis i mitjans, amb una dedicació total de 35 hores setmanals.
  
Finalitzat el gaudiment de la beca, i amb el previ informe d'assistència, aprofitament i aptitud del cap del servei, es lliurarà el corresponent certificat.
  
El conseller de Presidència resoldrà les incidències que es produïsquen al llarg del període de gaudiment de les beques a proposta del subsecretari de Planificació i Relacions Externes, i podrà deixar-les sense efecte, després de la prèvia audiència a l'interessat, en els següents casos:
  
a) Incompliment de les seues obligacions.
  
b) No realitzar l'activitat que motivà la concessió.
  
c) Deixar de complir els requisits exigits en aquesta convocatòria.